**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**ELŐTERJESZTÉS**

a lakóépületek felújításához nyújtandó támogatásról szóló, 11/2013. (III. 29.) Önkormányzati rendelet alapján beérkezett pályázatra.

Martfű Város Önkormányzata Képviselő-testületének

2015. július 2- ai ülésére

Előkészítette: Pápai János a Városfejlesztési és Üzemeltetési Iroda munkatársa

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalási mód: nyilvános ülés

Tisztelt Képviselő-testület !

A Martfű Város Önkormányzata által elfogadott 11/2013. számú rendelete alapján, lakóépület felújításához, korszerűsítéséhez igényelhető támogatásra pályázatot adott be, a Barátság Lakóközösség Martfű, Szolnoki út 71. szám alatti lakóépület tetőszigetelési munkáinak támogatására, a közös képviselője útján. A benyújtott pályázat a rendeletben meghatározott támogatási feltételeknek megfelel. A pályázók a rendelet 8. § (2) bekezdése alapján, tartalmi hiányosságok pótlására megküldött felhívásra, a rendelkezésre álló határidőn belül benyújtották a hiánypótlást. A megítélhető támogatás maximális összege 350. 000,- Ft/lakás lehet, de nem haladhatja meg, a bruttó bekerülési költség 50%-át. A lakóépület 7 lakás és 2, nem lakás céljára használt helyiséget tartalmaz. A két nem lakáscélú helyiség az épületben lévő gyógyszertár, és pékáru üzlet. A pályázat értékelését a Pénzügyi Ügyrendi és Városfejlesztési Bizottság végzi. Az értékelés eredményét és a bizottság javaslatát, a képviselő-testületi ülésen ismerteti.

A munka költségei: 4. 180. 455.- Ft.

Ez a díj tartalmazza az anyagok díjait, és a munkadíjat is.

Igényelt támogatás: 232. 247.- Ft/lakás, mindösszesen 2. 090. 223.- Ft.

Határozati javaslat:

Martfű Város Önkormányzata Képviselő-testületének

……/2015. (…….) határozata

a lakóépületek felújításához nyújtandó támogatásról szóló, 11/2013. (III. 29.) Önkormányzati rendelet alapján beérkezett pályázatra

Martfű Város Önkormányzata Képviselő- testülete megtárgyalta a Barátság Lakóközösség Martfű, Szolnoki út 71. szám alatti lakóépület tetőszigetelési munkáinak támogatására benyújtott pályázatát, illetve az erre vonatkozó előterjesztést. A képviselő-testület a rendelkezésére álló pályázati anyag alapján, a pályázók részére \_\_\_\_\_\_\_\_\_\_.- Ft támogatást biztosít.

Felelős: Dr. Papp Antal polgármester

Erről értesülnek:

1. JNSZ Megyei Kormányhivatal Szolnok

2. Valamennyi képviselő helyben

3. Városfejlesztési és Üzemeltetési Iroda

4. Pénzügyi és Adóügyi Iroda helyben

Martfű, 2015. június 18.

# Dr. Papp Antal

polgármester

Látta: Szász Éva jegyző